Katse läbiviimiseks avatakse vektor pBluescript II KS (-) EcoRI-ga. Kloneeritavad DNA fragmendid saadakse -DNA restrikteerimisel sama restriktaasiga. Fragmentide segu kasutatakse kohe ligeerimisreaktsioonis ja saadud rekombinantse DNA-ga transformeeritakse E. coli kompetentseid rakke. Transformeeritud rakud plaaditakse ampitsilliini, X-Gal-i ja IPTG-d sisaldavatele LB-agar söötmega Petri tassidele. Värvusreaktsiooni alusel eristatud valged inserdiga kloonid kasvatatakse 2 ml vedelsöötmes 6-10 tundi. Plasmiidne DNA eraldatakse minipreparatsioonil kasutades aluselist lüüsi. Eraldatud DNA puhtus ja saagis kontrollitakse agaroos elektroforeesil. Inserdiga kloonides sisalduv DNA fragment identifitseeritakse ja iseloomustatakse restriktsioonanalüüsil.